Al-Raisiy koreyalik Kim Chon Yanning o‘rnini egalladi. Foto: AFP BAA tashqi ishlar vazirligi bosh inspektori Ahmad Nosir Al-Raisiy Interpol prezidenti etib saylandi. Bu haqda tashkilot o‘z tvitterida ma’lum qildi. Xabarda aytilishicha, Al-Raisiy to‘rt yil muddatga saylangan. U koreyalik Kim Chon Yanning o‘rnini egalladi. Bunga qadar Al-Raisiy Interpol ijroiya qo‘mitasi a’zosi edi. Tashkilotning sobiq rahbari bu lavozimni 2018 yil noyabrda egallagandi. Tashkilotga yangi prezident saylash Istanbulda o‘tkazilgan Interpol bosh assambleyasi davomida bo‘lib o‘tdi.